钦定古今图书集成/明伦汇编/官常典/第121卷 > 孔拯
## 钦定古今图书集成/明伦汇编/官常典/第121卷 > 孔拯

按《金史孔璠传》：“璠子拯，字元济。天德二年，定袭封衍
圣公俸格，有加于常品。是岁立国子监，久之，加拯承
直郎，大定元年卒。弟揔袭封，加文林郎。”
按《阙里志》：“五十代拯，字元济。金熙宗皇统二年，行省
咨，文宣王四十九代孙璠已袭封，未施行，令男拯次
当袭封，奏奉敕旨准行。”时年七岁，袭封衍圣公，管勾
祀事。金世宗大定元年卒，年二十六。葬祖墓西。无嗣，
以弟揔继。